Følelserne er ofte mange i en separation eller skilsmisse, og har parterne børn sammen, er et fremtidigt samarbejde og en platform vigtig. Advokatens rolle som mellemmand og rådgiver bidrager ofte til at holde en bodeling på sporet og fastholder fokus på opgaven, uanset hvor mange elementer bruddet indeholder.
I de tilfælde hvor ægtefællerne - trods advokaternes bistand - alligevel ikke formår at finde en løsning omkring delingen, bliver advokatens rolle også at bistå klienten med de retslige skridt og gennemførelsen af de nødvendige procesgange, f.eks. rets- og fogedsager.
Omfanget af advokaternes rolle ved ægtefælleskifter varierer meget – nogle ægtefæller har behov for at få gennemgået de aftaler, de ønsker at lave omkring bodelingen med den anden ægtefælle, andre har behov for en juridisk bistand og ”frontfigur” hele vejen fra beslutningsprocessen til alt er delt og den nye tilværelse er faldet på plads. Uanset behovet, så bør advokatens bistand undervejs være saglig og sørge for, at alle forhold bliver overvejet og belyst.
PrivatretsAdvokaterne bistår vores klienter igennem et ægtefælleskifte og bodelingen. Vi rådgiver om de økonomiske konsekvenser ved delingen og udarbejder bodelingsaftalen og opgørelsen af fællesboet.